stanford-oval/wikipedia huggingface dataset:
Media
Media Suomessa

Suomessa useimmat viestimet ovat suomenkielisiä, mutta joillakin paikkakunnilla ilmestyy myös ruotsinkielisiä sanomalehtiä, ja televisiossa ja radiossa on ruotsinkielistä ohjelmaa. Julkinen ja verorahoitteinen Yleisradio omistaa useita televisio- ja radiokanavia. Niiden lisäksi maassa toimii useita kaupallisia televisiokanavia. Useat televisiokanavat ovat ilmaisia.
Lehdistönvapaus takaa sen, että valtio ei Suomessa voi määrätä mitä tiedotusvälineissä sanotaan. Julkisen sanan neuvosto on Suomen tiedotusvälineiden itsesääntelyelin.
Kirjallisuutta

Kuutti, Heikki & Jukka-Pekka Puro: Uusi mediasanasto.  Jyväskylä:  Atena, 2006.  ISBN 951-796-431-5
Nieminen, Hannu & Pantti, Mervi: Media markkinoilla: Johdatus joukkoviestintään ja sen tutkimukseen.  (Uudistettu painos)  Helsinki:  Loki-kirjat, 2009.  ISBN 978-951-825-056-5
Ridell, Seija & Väliaho, Pasi & Sihvonen, Tanja (toim.): Mediaa käsittämässä.  Tampere:  Vastapaino, 2006.  ISBN 951-768-195-X
Sumiala, Johanna: Median rituaalit.  Tampere:  Vastapaino, 2010.  ISBN 978-951-768-307-4
Aiheesta muualla

Kuvia tai muita tiedostoja aiheesta Media Wikimedia Commonsissa
Median vallassa – aineistoja mediaa tutkiville -teemasivu Yhteiskuntatieteellisessä tietoarkistossa (Arkistoitu – Internet Archive).
Tuula Meisaari

| Tuula Meisaari> Henkilötiedot |
| --- | --- |
Syntynyt: 24. elokuuta 1943 (ikä 81) Käkisalmi
Ammatti:  näyttelijä
Näyttelijä
Aktiivisena:  1967–2010
Merkittävät roolit:  Äiti (Äiti Peloton)
Tuula Liisa Hellevi Meisaari (24. elokuuta 1943 Käkisalmi) on suomalainen näyttelijä. Mikkelin Teatterissa tanssityttönä aloittanut Meisaari näytteli Oulun kaupunginteatterissa yli 70 roolia.
Ura

Meisaari syntyi isännöitsijä Urho Edward ja Anna-Liisa Meisaaren perheeseen. Hän aloitti näyttelijäharjoittelijana ja tarpeistonhoitajana Lappeenrannan kaupunginteatterissa 1967–1971. Sitä seurasi näyttelijänkiinnitys Kajaanin kaupunginteatteriin 1971–1983 ja Oulun kaupunginteatteriin 1983–2010.
Meisaaren rooleja olivat muun muassa Antonia (Kaktuksenkukka), Hulda (Juurakon Hulda), Nalle Puh (Nalle Puh), Äiti (Äiti Peloton) ja Ethel Thayer (Kultalampi).
Yli 40 vuotta kestäneen näyttämöuransa ohella Meisaarella on ollut sivurooleja erinäisissä televisiotuotannoissa, kuten Puolukkasota (1981).
Aiheesta muualla

Yle: Kultalampi käsittelee vanhuutta huumorilla (26.1.2010)
Meet the Feebles

| Meet the Feebles |
| --- | --- |

Ohjaaja:  Peter Jackson
Käsikirjoittaja:   Peter Jackson  Danny Mulheron  Fran Walsh  Stephen Sinclair 
Tuottaja:   Peter Jackson  Jim Booth 
Säveltäjä:  Peter Dasent
Leikkaaja:  Jamie Selkirk
Pääosat:   Peter Vere-Jones  Danny Mulheron  Mark Hadlow  Brian Sergent  Mark Wright 
Valmistustiedot
Valmistusmaa:  Uusi-Seelanti
Tuotantoyhtiö:  South Gate Entertainment
Levittäjä:  Netflix
Ensi-ilta:  1989
Kesto:  94 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Meet the Feebles on vuonna 1989 ilmestynyt Peter Jacksonin ohjaama mustaa huumoria ja splatterin ominaisuuksia sisältävä komediaelokuva, jonka pääosassa on joukko Jim Hensonin muppetien kaltaisia nukkehahmoja, joilla on oma teatteriryhmänsä. Muppeteista poiketen Feebles-ryhmän jäsenet ovat kuitenkin toinen toistaan karkeampia karikatyyrejä huumeriippuvuuksineen, sotatraumoineen ja seksifetisseineen.
Elokuvan suunnittelu alkoi sillä aikaa, kun Jackson odotti tuotantoryhmineen vastavalmistuneen esikoiselokuvansa Bad Tasten ensiesitystä Cannesissa. Cannesin jälkeen he saattoivat toivoa saavansa rahoituksen seuraavaan projektiinsa, kunnianhimoisempaan Aivokuollut-zombisplatteriin. Alun perin Meet the Feeblesistä suunniteltiin puolen tunnin mittaista jaksoa televisiosarjaan, joka sisältäisi vastaavia tarinoita, mutta joita yhdistäisi vain kehystarinan kertoja, ”Uncle Herman”.
Henkilöhahmot

Elokuva kertoo teatteriryhmä Feeblesistä (engl. feeble ’heikko, voimaton’), joka sisältää mitä oudointa porukkaa. Johtajana toimii Bletch, joka on mursu ja sivutoimenaan tekee huumekauppoja sekä tapailee samalla salaa Samantha-kissaa. Yksi show’n päätähdistä on Bletchin vaimo, laulava virtahepo Heidi. Heidin ongelmana on ylensyönti ja hän syö murheellisena suruunsa. Robert taas on siili, uusi ryhmän jäsen. Wynyard on sammakko, joka kärsii Vietnamin sodan traumoista ja sotasairaalassa alkaneesta heroiiniriippuvuudesta. Harry on kiimainen jänis, joka saa kuulla tohtorilta sairastavansa AIDSia. Feeblesien vessassa asustaa törkyjournalismia harrastava kärpänen, joka iloitsee kuullessaan Harryn taudista. Trevor on ilkeä rotta, joka toimii Bletchin apulaisena hänen huumebisneksissä sekä kuvaa sadistisia pornoelokuvia, joiden päänäyttelijänä on Daisy-lehmä. Sid on norsu, joka välttelee vaimoaan Sandyä, joka sattuu olemaan kana. Sid ei suostu myöntämään isyyttään ja tämän takia Sandy painostaa Sidiä kertomaan totuuden julkisuudessa. Sebastian taas on kettu ja teatterin ohjaaja, joka haaveilee sodomiasta. Dennis on perverssi muurahaiskarhu, jonka lempiharrastuksia on käytettyjen alushousujen nuuhkiminen.
Ääninäyttelijät

| 0 | 1 | 2 |
| --- | --- | --- |
|   Mark Hadlow   | … |   Heidi, Robert, Barry-bulldog   |
|   Stuart Devine   | … |   Sebastian, Dr. Quack, Daisy-lehmä, Sandy-kana   |
|   Donna Atkinson   | … |   Samantha-kissa, Lammas   |
|   Mark Wright   | … |   Sid-norsu, Torakka, Louie, Miljoonakala   |
|   Peter Vere-Jones   | … |   Bletch, Arthur-mato   |
|   Brian Sergent   | … |   Wynyard-sammakko, Trevor-rotta, Kärpänen   |
Palkinnot

1990 Pariisi – Le Prix Tres Spesiaali
1990 Uuden-Seelannin elokuvapalkinnot – Paras lavastus
1991 Madridin filmifestivaali – Katsotuin elokuva
1991 Fanta-festivaali Roomassa – Paras ohjaaja, parhaat erikoistehosteet, paras naisnäyttelijä.
Mei Lanfang

| Mei Lanfang |
| --- | --- |
 Mei Lanfang valokuvassa oikealla.
Henkilötiedot
Syntynyt: 22. lokakuuta 1894 Taizhou
Kuollut: 8. elokuuta 1961 Peking
Ammatti:  laulaja, näyttelijä ja tanssija
Mei Lanfang (kiin.: 梅蘭芳; pinyin: Méi Lánfāng; 22. lokakuuta 1894 – 8. elokuuta 1961) oli kiinalainen näyttelijä, joka tunnetaan erityisesti Peking-oopperasta ja sen tekemisestä tunnetuksi ulkomailla. Kuten muutkin miesnäyttelijät hänen aikanaan, hän esitti lähinnä naisrooleja. Häntä on luonnehdittu yhdeksi merkittävimmistä Kiinan historian laulaja-näyttelijä-tanssijoista.
Elämäkerta

Mei Lanfang syntyi Taizhoussa Jiangsun provinsissa tunnettuun oopperalaulajien sukuun. Hän alkoi opiskella Peking-oopperaa kahdeksanvuotiaana ja esiintyi ensimmäisen kerran yleisölle 12-vuotiaana. 14-vuotiaana hän saavutti jo mainetta kiertäessään esityksissä Shanghaissa ja muualla Kiinassa. Hän toi Peking-oopperan myös ulkomaille esiintyen Japanissa vuosina 1919 ja 1924, Yhdysvalloissa vuonna 1930 ja Neuvostoliitossa vuosina 1932 ja 1935. Japanin hyökättyä Kiinaan vuonna 1937 Mei lopetti esiintymisen vastalauseena Japanin toimille ja asettui Hongkongiin. Myöhemmin hän kuitenkin vielä palasi Kiinaan vuonna 1946 ja esiintyi näyttämöillä ja elokuvissa aina kuolemaansa saakka.
Aiheesta muualla

Kuvia tai muita tiedostoja aiheesta Mei Lanfang Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Ruotsi  Latvia  Taiwan  Japani  Tšekki 2  Australia  Alankomaat  Puola 
Tieteilijät:  CiNii 
Taiteenala:  Discography of American Historical Recordings  KulturNav  MusicBrainz 
Henkilöt:  Trove 
Muut:  Europeana  SNAC  IdRef 
Mei Lanfang Japanissa vuonna 1919.
Megísti (kunta)

| Megísti Megístin kunta Μεγίστη Δήμος Μεγίστης |
| --- | --- |
 Näkymä Kastelórizon saaren ainoaan asutuskeskukseen, Megístiin. Taustalla Turkin rannikkoa.
 Kunnan sijainti
 Megísti
 Koordinaatit: 36°9′N, 29°35′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Hallinto:  
 – Asutustyyppi:  kunta, kylä
 – Kallikrates-koodi:  6902
Pinta-ala:  
 – Kokonaispinta-ala:  11,987 km²
Väkiluku (2011):  492
 – Kylä:  492
 – Väestötiheys:  41,04 as./km²
Aikavyöhyke:  UTC+2
 – Kesäaika:  UTC+3
Postinumero:  851 11
Suuntanumero(t):  22460
Rekisterikilpi:  ΚΧ, ΡΟ, PK
 
 www.megisti.gr 
Infobox OKVirheellinen NIMI-arvo: 
Megísti (kreik. Μεγίστη) on Kreikan kylä ja samanniminen kunta (Δήμος Μεγίστης, Dímos Megístis), joka sijaitsee Ródoksen alueyksikössä Etelä-Egean saarten alueella. Kunnan pinta-ala on 11,987 neliökilometriä. Megístin kylän samoin kuin koko kunnan väkiluku on 492 (vuonna 2011).
Megístin kunta sijaitsee Välimeressä lähellä Turkin rannikkoa, suunnilleen Kreikalle kuuluvan Ródoksen saaren ja Turkille kuuluvan Antalyan kaupungin puolivälissä. Kunta käsittää koko Kastelórizon eli Megístin saaren. Sen lisäksi kuntaan kuuluvat seuraavat pienemmät saaret: Ágios Geórgios, Agriélaia, Megálo Mávro Poïní, (Mikró) Mávro Poïní, Polýfados éna, Polýfados dýo, Psomí, Psoradiá, Ro, Savoúra, Strongylí ja Tragonéra. Saaret kuuluvat Dodekanesian saariryhmään.
Megístin kunnan talous perustuu nykyisin alkutuotantoon ja matkailuun. Kuntaan kuuluvat Kastelórizo, Strongylí ja Ro kuuluvat Natura 2000 -verkoston piiriin.
Kunnan osat

Megístin kunta muodostuu seuraavista kylä- ja kaupunkiyhdyskunnista ja asutuksista:
| Kylä tai muu asutus | Väkiluku (2011) |  |
| --- | --- | --- |
| Ágios Geórgios (saari) | 0 |  |
| Mávro Poïní (saari) | 0 |  |
| Megálo Mávro Poïní (Mávro Poïní Megálo) (saari) | 0 |  |
| Megísti | 492 |  |
| Polýfados éna (saari) | 0 |  |
| Psomí (saari) | 0 |  |
| Psoradiá (saari) | 0 |  |
| Ro (saari) | 0 |  |
| Strongylí (saari) | 0 |  |
Yhteensä: 492
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Μεγίστης (Arkistoitu – Internet Archive). Megístin kunnan verkkosivut. (kreikaksi)
Etelä-Egean saarten alue
| --- | --- |
Ándroksen alueyksikkö:  Ándros
Kálymnoksen alueyksikkö:   Agathonísi  Astypálaia  Kálymnos  Leipsoí  Léros  Pátmos 
Kárpathos-Kásoksen alueyksikkö:   Kárpathos  Kásos 
Kéa-Kýthnoksen alueyksikkö:   Kéa  Kýthnos 
Kosin alueyksikkö:   Kos  Nísyros 
Míloksen alueyksikkö:   Kímolos  Mílos  Sérifos  Sífnos 
Mýkonoksen alueyksikkö:  Mýkonos
Náxoksen alueyksikkö:   Amorgós  Náxos ja Pienet Kykladit 
Pároksen alueyksikkö:   Antíparos  Páros 
Ródoksen alueyksikkö:   Chálki  Megísti  Ródos  Sými  Tílos 
Sýroksen alueyksikkö:  Sýros-Ermoúpoli
Thíran alueyksikkö:   Anáfi  Folégandros  Íos  Síkinos  Thíra 
Tínoksen alueyksikkö:  Tínos
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat
Melania

| Melania |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Malanja, Melane, Melanie 
Nimen alkuperä:  kreikkalaislähtöinen nimi; kreik. ’musta’
Infobox OKNimi-testi OK: 
Melania on naisen etunimi. Se tulee kreikan kielestä ja merkitsee mustaa.
Melania on kahden kirkollisen pyhimyksen nimi. Suomessa Melania-nimi ei ole ollut mukana almanakassa, ja sen käyttö on jäänyt vähäiseksi. Digi- ja väestötietoviraston mukaan Melania-nimisiä naisia on vuoteen 2020 mennessä tilastoitu noin 40. Suomessa huomattavasti yleisempi nimi on Melanie.
Tunnettuja Melania-nimisiä

Melania Gabbiadini (s. 1983), italialainen jalkapalloilija
Melania Trump (s. 1970), Yhdysvaltain presidentin Donald Trumpin puoliso
Puijon Hiihtoseura

Puijon Hiihtoseura (PHS) on 1930 perustettu talviurheiluseura. Seuran kotipaikka on Kuopio, nimensä se on ottanut Puijon matkailu- ja urheilukeskuksesta. PHS koostuu neljästä jaostosta: ampumahiihto-, hiihto-, mäkituomari-, ja mäkijaostosta. Seurassa on jäseniä noin 600.
Puijon Hiihtoseuran urheilijoista olympiavoittoon ovat yltäneet Ari-Pekka Nikkola, Risto Laakkonen, Mika Laitinen, Iivo Niskanen ja Jaakko Tallus. Maailmanmestareita ovat edellisten lisäksi Matti Pietikäinen, Arttu Lappi ja Matti Hautamäki. Heistä vain Pietikäinen on saavuttanut voittonsa henkilökohtaisessa kilpailussa. Laakkonen ja Hemmo Silvennoinen ovat voittaneet Keski-Euroopan mäkiviikon, ja mäkiviikon voittajista myös Kari Ylianttila edusti uransa loppupuolella Puijon Hiihtoseuraa.
Moni nykyisistä eturivin mäkihyppyvalmentajista on PHS-taustaisia. Mika Kojonkoski on valmentanut Suomen ja Norjan maajoukkuetta ja Pekka Niemelä Ranskan ja Suomen maajoukkuetta. Ari-Pekka Nikkola oli vuodet 2006–2008 Slovenian Hiihtoliiton palveluksessa ja yli vuoden Slovenian mäkimaajoukkueen päävalmentajana. Vuosina 2007–2010 PHS:n mäkihypyn ja yhdistetyn päävalmentajana toimi Jarkko Saapunki.
Huhtikuussa 2008 Suomen mäkihyppymaajoukkueen päävalmentajaksi valittiin kuopiolainen Janne Väätäinen. Samassa yhteydessä yhdistetyn päävalmentajaksi valittiin Kimmo Savolainen, joka on myös kotoisin Kuopiosta. Molemmat allekirjoittivat kaksivuotisen sopimuksen.
PHS:n edustajien henkilökohtaiset SM-voitot mäkihypyssä

| 0 | 1 | 2 | 3 |
| --- | --- | --- | --- |

| Kpl | Nimi | Vuodet | Lajit |
| 8 | Ari-Pekka Nikkola | 1987–1996 | normaalimäki (4), suurmäki (4) |
| 5 | Matti Hautamäki | 2003–2008 | normaalimäki (3), suurmäki (2) |
| 3 | Arttu Lappi | 2004–2007 | pienmäki (2), normaalimäki (1) |
| 2 | Jari Pulkkinen | 1980–1984 | normaalimäki (1), suurmäki (1) |
| 1 | Kari Ylianttila | 1982 | normaalimäki |
| 1 | Risto Laakkonen | 1989 | normaalimäki |
| 1 | Janne Happonen | 2004 | suurmäki |
| 1 | Pasi Kytösaho | 1997 | pienmäki |
| 1 | Lassi Huuskonen | 2000 | pienmäki |
| 1 | Lauri Hakola | 2003 | pienmäki |
| 1 | Juha-Matti Ruuskanen | 2012 | pienmäki |
Huom: Kesämestaruuksia ei ole luvuissa mukana.
PHS:n SM-voitot mäkihypyn joukkuekilpailussa

| 0 | 1 | 2 | 3 | 4 |
| --- | --- | --- | --- | --- |

| Vuosi | 1. hyppääjä | 2. hyppääjä | 3. hyppääjä | 4. hyppääjä |
| 1988 | Risto Laakkonen | Janne Parkkisenniemi | Mika Kojonkoski | Ari-Pekka Nikkola |
| 1989 | Janne Parkkisenniemi | Mika Kojonkoski | Ari-Pekka Nikkola | Risto Laakkonen |
| 1990 | Mika Kojonkoski | Mika Laitinen | Risto Laakkonen | Ari-Pekka Nikkola |
| 1991 | Esa Könönen | Risto Laakkonen | Mika Laitinen | Ari-Pekka Nikkola |
| 1992 | Janne Väätäinen | Mika Laitinen | Ari-Pekka Nikkola | Risto Laakkonen |
| 1994 | Pekka Niemelä | Pasi Kytösaho | Janne Väätäinen | Ari-Pekka Nikkola |
| 1997 | Ari-Pekka Nikkola | Kimmo Savolainen | Ville Kantee | Mika Laitinen |
| 2000 | Jussi Hautamäki | Matti Hautamäki | Mika Laitinen | Ville Kantee |
| 2003 | Janne Happonen | Jussi Hautamäki | Arttu Lappi | Matti Hautamäki |
| 2004 | Janne Happonen | Jussi Hautamäki | Lauri Hakola | Matti Hautamäki |
| 2005 | Lauri Hakola | Joonas Ikonen | Janne Happonen | Matti Hautamäki |
PHS:n edustajien henkilökohtaiset SM-voitot yhdistetyssä

| 0 | 1 | 2 | 3 |
| --- | --- | --- | --- |

| Kpl | Nimi | Vuodet | Lajit |
| 4 | Ilkka Herola | 2013–2016 | normaalikilpailu |
| 2 | Jouko Parviainen | 1985–1987 | normaalikilpailu |
PHS:n SM-voitot yhdistetyn joukkuekilpailussa

| 0 | 1 | 2 | 3 |
| --- | --- | --- | --- |

| Vuosi | 1. hiihtäjä | 2. hiihtäjä | 3. hiihtäjä |
| 1993 | Janne Väätäinen | Jarno Miettinen | Janne Pehkonen |
PHS:n edustajien henkilökohtaiset SM-voitot alppihiihdossa

| 0 | 1 | 2 | 3 |
| --- | --- | --- | --- |

| Kpl | Nimi | Vuodet | Lajit |
| 20 | Janne Leskinen | 1990–1998 | syöksylasku (7), supersuurpujottelu (7), suurpujottelu (5), pujottelu (1) |
| 4 | Eero Happonen | 1975–1978 | syöksylasku (2), suurpujottelu (2) |
| 2 | Jukka Kinnunen | 1989–1990 | syöksylasku |
| 2 | Eemeli Pirinen | 2013–2014 | suurpujottelu (1), paripujottelu (1) |
| 1 | Kari Kankkunen | 1973 | syöksylasku |
| 1 | Risto Toivanen | 1988 | syöksylasku |
| 1 | Teemu Partanen | 1991 | pujottelu |
| 1 | Sanna Leskinen | 1991 | syöksylasku |
| 1 | Juha Järvi | 1997 | pujottelu |
| 1 | Eetu Laatikainen | 2007 | syöksylasku |
Aiheesta muualla

Viralliset kotisivut
Arponen, Antti O.: Puijon mäestä maailmalle, 75 talvea Puijon kisoja 1916–1933, 60 vuotta PHS:n toimintaa 1930–1990. 1990. Puijon hiihtoseura.
Meksikolainen keittiö

Enchiladoja
Friteerattuja jalapeño-chilejä
Kastikkeet, kuten guacamole eli avokadosta valmistettu sose, ovat tärkeä osa meksikolaista ateriaa. Ne ovat usein tomaattipohjaisia eli salsakastikkeita.
Meksikolainen keittiö yhdistää asteekkien ja espanjalaisten vivahteikkaita ruoka-aineita ja ruokakulttuureita. Myös Portugalin, Ranskan ja Itävallan keittiöillä oli vaikutusta meksikolaiseen keittiöön. Tunnusomaista meksikolaiselle keittiölle on etenkin chilipippurien, tortillojen eli vehnä/maissileipästen sekä mustien papujen käyttö. Mausteita meksikolaiset käyttävät runsaasti, ja ruoan tulisuus ja chilit ovatkin meksikolaisen ruoan sielu, vaikka kaikki ruoat eivät sisälläkään chiliä ja tulisia makuja. Meksikolaista ruokakulttuuria on kutsuttu yhdeksi maailman kolmesta tärkeimmästä gastronomiasta kiinalaisen ja ranskalaisen keittiön ohella.
Espanjalaiset toivat Meksikoon raaka-aineista etenkin sianlihan, sipulin, valkosipulin, kanelin ja riisin, kun taas esikolumbiaaniseen keskiamerikkalaiseen ruokavalioon kuuluivat Vanhassa maailmassa tuntemattomat avokado, bataatti, chili, kaakao, kurpitsa, maapähkinä, maissi, pavut, tomaatti ja vanilja.
Meksikolaisten perusruokaa ovat tortillat, maissista tehdyt rieskat. Tortillasta tehdään myös tacoja ja enchiladoja.
Perinteinen meksikolainen rosvopaistin valmistusmenetelmä on barbacoa, joka on antanut nimensä barbecue-grillijuhlille.
Hyönteisten syöminen on Meksikossa suhteellisen suosittua. Maassa syödään 549:ää eri hyönteislajia, mikä on enemmän kuin millään muulla seudulla maailmassa.
Meksikon lipun värit (punainen, vihreä ja valkoinen) muodostavat meksikolaisen aterian perustan: punaista tomaattisalsaa, vihreää avokadokastiketta ja valkoisia maissilettuja. Punainen tomaatti on todella yleinen Meksikossa, ja sitä käytetään muun muassa tulisessa chilisalaatissa (salsa verde, salsa picante), jota meksikolaisissa ravintoloissa tuodaan aluksi pöytiin. Meksikossa tomate tarkoittaa vihreää tomaattia, kun punainen tomaatti on jitomate (nahuatlin xictii+tomati, napa/keskus/ydin).
Tyypillisiä meksikolaisia jälkiruokia ovat hedelmät ja erilaiset hyytelöt.
Meksikossa tehdään alkoholijuomia agavekasveista; näistä tunnetuimpia ovat tequila ja mezcal.
Texmex ei ole meksikolaista vaan teksasilais-meksikolaista ruokaa, joka on peräisin Yhdysvalloista.
Aiheesta muualla

Kuvia tai muita tiedostoja aiheesta Meksikolainen keittiö Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST 
Kansalliset:  Ranska  BnF data  Israel  Yhdysvallat  Japani 
Muut:  IdRef
Publicis

| Publicis Groupe S> A. |
| --- | --- |
Yritysmuoto:  société anonyme
Osake:  Euronext: PUB Malline:OTCQX
ISIN:  FR0000130577
Perustettu:  1926
Perustaja:  Marcel Bleustein-Blanchet
Toimitusjohtaja:  Maurice Lévy
Puheenjohtaja:  Élisabeth Badinter
Kotipaikka:  Pariisi, Ranska
Toiminta-alue:  maailma
Toimiala:  markkinointiviestintä
Liikevaihto:  6,6 miljardia € (2012)
Kotisivu:  www.publicisgroupe.com
Infobox OKNimi-testi OK: 
Publicis Groupe on ranskalainen mainos- ja markkinointiviestintäalan jättiyritys, jonka päämaja on Pariisissa. Se on yksi viidestä suuresta maailmanlaajuisesta mainos-, digi-, media- ja viestintätoimistojen ryhmästä, joista muut ovat WPP, Interpublic, Omnicom Group ja Dentsu.
Kesällä 2013 kerrottiin Publicis Groupen kaavailevan fuusiota Omnicomin kanssa, mutta hanke kariutui toukokuussa 2014..
Publicis-ryhmän perusti Marcel Bleustein-Blanchet vuonna 1926. Yhtiön suurin omistaja ja hallituksen puheenjohtaja on hänen tyttärensä, feministikirjailija ja professori Élisabeth Badinter.
Vuonna 2011 Publicis nousi kolmanneksi suurimmaksi markkinointiviestintäryhmäksi ohi Interpublicin. Ryhmällä oli tuolloin toimintaa 202 kaupungissa 105 maassa sekä strateginen liittoutuma japanilaisjätti Dentsun kanssa.
Huhtikuussa 2019 kerrottiin Publicis-ryhmän ostavan datamarkkinointijätti Epsilonin 3,9 miljardilla eurolla. Yrityskauppa on Advertising Age -lehden mukaan alan suurin sitten vuoden 2013, jolloin Dentsu hankki Aegis Groupin 4,3 miljardilla eurolla.
Publicis Suomessa ja muissa Pohjoismaissa

Suomessa Publicis-ryhmään ovat kuuluneet mainostoimistot Publicis Törmä (ent. Markkinointi Topitörmä Oy), Publicis Marché (ent. MK-mainos) ja Publicis Dialog jotka myöhemmin yhdistyivät Publicis Helsingiksi, Reputation Helsinki (ent. Skandaali ja Publicis Helsinki Oy), X2M ja turkulainen Lahtinen & Mantere, joka kuitenkin lopetti yhteistyön Publicisiin kuuluvan Saatchi & Saatchin kanssa 2017. Reputation Helsinki suljettiin kesällä 2019, minkä jälkeen Publicisilla ei enää ole toimintaa Suomessa. Norjassa Publicis toimii nimellä Kitchen ja Tanskassa nimellä Reputation.
Jäsenyritykset > Mainostoimistoketjut

Vuonna 2012 Publicis-ryhmän kokonaan tai osittain omistamat suurimmat toimistoketjut olivat:
Leo Burnett Worldwide
Publicis Worldwide
Saatchi & Saatchi
Bartle Bogle Hegarty
Fallon Worldwide
Burrell Communications Group
Bromley Communications
RED Communication Arts Pakistan
Jäsenyritykset > Digi- ja mediatoimistot

Rosetta
Rokkan
VivaKi
Digitas
Dynante
Starcom MediaVest Group
Starcom USA
Red Communication Arts
MediaVest
ZenithOptimedia
Performics
MRY
Razorfish
Big Fuel
Resultrix Media
Convonix
Istrat
Jäsenyritykset > Erikoisalojen viestintätoimistot

MSLGROUP
Publicis Healthcare Communications Group
Publicis Healthware International
Médias & Régies Europe
Conill
Phonevalley
Monterosa
Information Technology
Kirjallisuutta

Tungate, Mark: ”Publicis: Readjusting the Compass”, Adland – A Global History of Advertising, s. 176–179.  London & Philadelphia:  Kogan Page Limited, 2007.  ISBN 0 7494 4837 7  Teoksen verkkoversio (viitattu 11.5.2014).
Aiheesta muualla

Reputation Helsingin verkkosivusto
| n k  CAC 40 -indeksi |
| --- | --- |
 Air Liquide  Airbus  Alstom  ArcelorMittal  AXA  BNP Paribas  Bouygues  Capgemini  Carrefour  Crédit Agricole  Danone  Dassault Systèmes  Edenred  Engie  EssilorLuxottica  Eurofins Scientific  Hermès  Kering  L’Oréal  Legrand  LVMH  Michelin  Orange  Pernod Ricard  Publicis  Renault  Safran  Saint-Gobain  Sanofi  Schneider Electric  Société Générale  Stellantis  STMicroelectronics  Teleperformance  Thales Group  TotalEnergies  Unibail-Rodamco-Westfield  Veolia Environnement  Vinci  Vivendi 
Päivitetty: 4. tammikuuta 2024
| n k  Euronext 100 -indeksi |
| --- | --- |
 Anheuser-Busch InBev  Aéroports de Paris  Adyen  Ahold Delhaize  AIB Group  Air Liquide  Airbus  Aker BP  AkzoNobel  Alstom  ArcelorMittal  Argenx  ASM International  ASML Holding  AXA  Bank of Ireland  BioMérieux  BNP Paribas  Bouygues  Bureau Veritas  Campari Group  Capgemini  Carrefour  Crédit Agricole  D'Ieteren Group  Danone  Dassault Systèmes  DNB Bank  DSM  Edenred  Energias de Portugal  Eiffage  Enel  Engie  Eni  Equinor  Essilor International  Eurofins Scientific  Ferrari  Flutter Entertainment  Galp Energia  Groupe Bruxelles Lambert  Generali Group  Heineken  ING Groep  Intesa Sanpaolo  INWIT  Ipsen  Jerónimo Martins  KBC Groep  Kering  Kerry Group  Kingspan Group  KPN  Legrand  Mediobanca  Michelin  Moncler  Mowi  NN Group  Norsk Hydro  Orange  Pernod Ricard  Philips  Poste Italiane  Prosus  Prysmian Group  Publicis Groupe  Randstad Holding  Recordati  Renault  Ryanair Holding  Safran  Saint-Gobain  Sanofi  Schneider Electric  Shell  Smurfit Kappa  Snam  Société Générale  Sodexo  Solvay  Stellantis  STMicroelectronics  Syensqo  Telenor  Teleperformance  Tenaris  Terna Group  Thales  TotalEnergies  UCB Group  UMG  UniCredit  Veolia Environnement  Vinci  Vivendi  Wolters Kluwer  Worldline  Yara International 
Päivitetty: 4. tammikuuta 2024
Mekaniikan ongelmat

Mekaniikan ongelmat (m.kreik. Μηχανικὰ προβλήματα, Mēkhanika problēmata; lat. (Problemata) Mechanica) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Sen alkuperä on peripateettisessa koulukunnassa, mutta kirjoittajan kiinnostus käytännölliseen soveltamiseen on Aristoteleelle vieras.
Roomalainen kirjailija Vitruvius hyödynsi teosta laajalti.